El Consell Agrari obri una borsa de treball per a la Guàrdia Rural
21 de desembre 2017

​ ![](/media/mbqm31b1/57guardia-rural-010_cuerpo.jpg)  

El Consell Agrari obri una borsa de treball per a la Guàrdia Rural. L'Ajuntament de Sagunt ha publicat en la pàgina web els requisits i les bases específiques del procediment selectiu per al nomenament interí de Guàrdies Rurals.

El president del Consell Agrari, Enric Ariño, assegura que, actualment, “**hi ha algunes baixes per jubilació i unes altres per malaltia que s'han de cobrir i necessitem generar una borsa per a poder ocupar estes vacants**”. Per este motiu, Ariño assenyala que “**està obert el termini de sol·licituds per a la borsa de guarderia rural fins al dia 28. Totes les persones interessades poden consultar les bases en la pàgina web en l'apartat ‘Oferta pública’ o personar-se en el Consell Agrari on els donaran més informació**”.

La Guàrdia Rural del Consell Agrari, que actualment compta amb 21 persones en actiu, té com a funcions bàsiques la vigilància i custòdia de l'àmbit rural del terme municipal, la col·laboració amb les Forces i Cossos de Seguretat de l'Estat i el Cos de Bombers, la denúncia de possibles infraccions en el medi rural, vetlar pel compliment de les normes i senyals de circulació, la prevenció de plagues, així com l'elaboració d'informes per a departaments municipals com a Urbanisme, Patrimoni, Medi Ambient, etc.

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-obri-una-borsa-de-treball-per-a-la-guardia-rural/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-obri-una-borsa-de-treball-per-a-la-guardia-rural/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-obri-una-borsa-de-treball-per-a-la-guardia-rural/ "Linked In")
*   [](mailto:?body=https://aytosagunto.es/va/actualitat/el-consell-agrari-obri-una-borsa-de-treball-per-a-la-guardia-rural/)